Hanno Pevkur

Kaitseminister .05.2025

**Kirjalik küsimus relvaseaduse rakendusaktide kohta**

Austatud kaitseminister

Toote oma vastuses minu kirjalikule küsimusele seoses relvaseaduse rakendusaktidega välja, et need on viibinud valdkonna keerukuse tõttu. Mainite, et nende koostamine on toimunud tihedas koostöös ekspertidega erinevatest ametkondadest. Lisaks on mitmel korral tutvustatud vastavaid rakendusakte kaitsetööstusettevõtetele ning saadud ekspertidelt ning ettevõtjatelt täiendavat sisendit.

Seoses eeltooduga soovin vastuseid Riigikogu kodu- ja töökorra seaduse §-st 147 alusel järgmistele küsimustele:

1. Palun tuua välja, millised kohtumised on toimunud ministeeriumi esindajate, kaitsetööstuse ning teiste riigiasutuste esindajate vahel alates seaduse vastuvõtmisest Riigikogus kuni praeguse ajani seoses nende rakendusaktide välja töötamisega.
2. Palun tooge välja, milliste kaitsetööstusettevõtetega on kohtutud, millal need kohtumised on toimunud ja kes on ministeeriumi ning ettevõtete poolt nendel kohtumistel osalenud.
3. Samuti palun tooge välja, kelle poole on ministeerium pöördunud kirjalikult, millal seda on tehtud ning kellelt on selles protsessis saadud vastuseid.

Lugupidamisega

(allkirjastatud digitaalselt)

Raimond Kaljulaid

Riigikogu liige